<a href="https://gl.wikipedia.org/wiki/Bel%C3%A9n_Fern%C3%A1ndez_Su%C3%A1rez" class="extiw" title="gl:Belén Fernández Suárez">Belén Fernández Suárez</a> é profesora na <a href="//commons.wikimedia.org/wiki/Universidade_da_Coru%C3%B1a" class="mw-redirect" title="Universidade da Coruña">Universidade da Coruña</a> e membra de ESOMI. Nesta longa entrevista que lle fixemos o pasado agosto tratamos o impacto da crise nos movementos migratorios relacionados con Galicia. Multitude de asuntos de interese:
<p>A pesar de haber unha alta reticencia á emigración nas novas xeracións galegas, segue crecendo o número de movementos ao exterior. Isto está producindo unha perda de poboación activa.
</p><p>Estímase que máis da metade son persoas novas con estudios universitarios que non atopan en Galicia a posibilidade de desenvolver a súa carreira profesional. Ademais, a xuventude galega enfróntase a altas taxas de desemprego, precariedade e subemprego.
</p><p>Todo isto continúa agravando o problema de avellentamento en Galicia.
</p><p>A crise económica rescata o relato xenófobo e produce o ascenso da ultradereita.
</p><p>O discurso do inmigrante como traballador (tamén utilizado pola esquerda), vense abaixo nos momentos de crise. En momentos de alto desemprego os inmigrantes deixan de ser benvidos a pesar de contribuír ao Estado Social (incluso na crise) ou paliar o desequilibrio demográfico.
</p><p>Débese facer énfase no valor dos inmigrantes por si mesmos, máis alá do seu valor instrumental como contribuíntes de traballo e impostos. Belén menciona tamén a importancia de vivir nun entorno de dinamismo cultural e diversidade.
</p><p>O pasado emigratorio de Galicia non a inmunizou de caer no discurso xenófobo, aínda que si alivia parcialmente e facilita o entendemento coa poboación acollida.
</p>
Non temos presentes os enormes agravios que teñen que sufrir os inmigrantes. Xeralmente realizan os traballos máis penosos, sofren abusos por parte dos contratadores locais, empúrraselles á irregularidade, néganselles dereitos fundamentais etc. Todo iso acompañado da necesidade das clases máis golpeadas pola crise de facerlle pagar a alguén os pratos rotos.
Attac Galicia - <b><a rel="nofollow" class="external text" href="https://nostelevision.gal/a-crise-e-os-movementos-migratorios-belen-fernandez/">Nós Televisión S.L (CC BY-SA 3.0)</a></b>
CC BY-SA 3.0
<a rel="nofollow" class="external text" href="https://nostelevision.gal/a-crise-e-os-movementos-migratorios-belen-fernandez/">A Crise e os Movementos Migratorios: Belén Fernández</a>